

**Ministerul Mediului**

**Agenţia Naţională pentru Protecţia Mediului**

|  |
| --- |
| **AGENŢIA PENTRU PROTECŢIA MEDIULUI MEHEDINŢI** |

 Nr. ................/………….............

**Decizia etapei de încadrare**

Proiect

Ca urmare a solicitării de emitere a acordului de mediu adresate de S.C. ABK Partspeed S.R.L., cu sediul în comuna Izvoru Barzii, sat Halanga, DN67, nr,202A, judeţul Mehedinţi, înregistrată la APM Mehedinţi cu nr. 2810 din 28.02.2019, în baza Legii nr. 292/2018 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare, autoritatea competentă pentru protecţia mediului APM Mehedinţi decide, ca urmare a consultărilor desfăşurate în cadrul şedinţei Comisiei de analiză tehnică din data de .....04.2019 că proiectul “Construire service auto si imprejmuire“ propus a fi amplasat în intravilanul satului Halanga, comuna Izvoru Barzii, DN67, numar cadastral 50486, judeţul Mehedinţi;

- nu se supune evaluării impactului asupra mediului.

Justificarea prezentei decizii:

I. Motivele pe baza cărora s-a stabilit necesitatea neefectuării evaluării impactului asupra mediului sunt următoarele:

1. Caracteristicile proiectului:

a) proiectul se încadrează în prevederile Legii nr.292/2018 privind evaluarea impactului anumitor proiecte publice şi private asupra mediului, anexa nr. 2, pct. 10 b) - “proiecte de dezvoltare urbană...”

b) dimensiunea și concepția întregului proiect: proiectul este unul de mici dimensiuni, terenul pe care se va realiza investiţia este în suprafaţă de 6400mp, fiind situat in intravilanul localitatii Halanga - cu functiunea de zona cu activitati economice. Terenul are deschidere la DN 67D si se invecineaza cu proprietăţi particulare (in prezent nu este nici o constructie invecinata) - terenul are acelasi nivel fata de DN67.

Titularul îşi propune realizarea unei construcţii cu destinaţia de service auto cu suprafata construita de 352 mp cu regim de inaltime P+1partial si suprafata desfasurata de 441,2mp. Hala va fi impartita in doua compartimente: primul compartiment este sediul administrativ cu regim de inaltime P+1 si hala propriu-zisa cu regim de inaltime parter. Hala va avea fundatii izolate de beton armat, structura de rezitenta din elemente metalice, pereti din panouri tip sandwich, sarpanta din elemente metalice, invelitoare din panouri tip sandwich.

Sediul administrativ se va realiza cu regim de inaltime P+1 si va avea ca functiuni:

- parter: grup sanitar femei si barbati, receptie, casa scarii, vestiar pentru muncitorii ce vor lucra in hala, hol (camera de asteptare), birou, magazie.

- etaj: hol+casa scarii, vestiar muncitori, oficiu, sala sedinte, 2 birouri.

Service-ul propriu-zis va avea o suprafata aproximativ de 255mp si va fi spatiul destinat desfasurarii operatiunilor mecanice si electrice.

Alimentarea cu apa a investitiei se va face in sistem propriu dintr-un put forat situate în incinta amplasamentului – cu următoarele caracteristici: adâncimea forată şi definitivată - Hestim=35m, diametru coloană definitive D=180-200mm, debit captat estimate Qexpl=0,60 l/s. Coordonate STEREO 70 X 353655, Y 316817.

Debitele pentru nevoi menajere Qzi max= 0,35 mc/zi , 0,012 l/s, Qzi med= 0,29 mc/zi , 0,01 l/s, Qzi min= 0,21 mc/zi , 0,007 l/s, Van mediu=75 mc/an.

Debite pentru stropit spaţii verzi Qzi max= Qzi med= 1,0 mc/zi , 0,035 l/s, Qzi min= 0,6 mc/zi , 0,021 l/s, Van mediu=150 mc/an. Regim funcţionare 260 zile/an şi 8 ore/zi pentru service auto şi 150 zile/an şi 8 ore/zi pentru stropit spaţii verzi. Cerinţa totală Qzi max= 1,35 mc/zi , 0,047 l/s, Qzi med= 1,29 mc/zi , 0,045 l/s, Qzi min= 0,81 mc/zi , 0,028 l/s, Van mediu=225 mc/an.

Conducta de aducţiune se va executa din ţeavă PEID, D=32mm, L=40m, conducta de distribuţie va fi din polietilenă cu D=32mm şi L=5m.

Forajul va fi dotat cu o electropompă submersibilă al cărei debit nu va depăşi debitul de exploatare.

Apa uzata menajera este colectata si dirijata intr-un bazin etans vidanjabil cu un volum V=8mc, printtr-o conductă din PVC cu D=110mm, L=27m. Apele pluviale sunt preluate prin jgheaburi şi burlane şi dirijate spre terenul agricol unde se infiltreaza în sol.

c) cumularea cu alte proiecte: nu este cazul;

d)utilizarea resurselor naturale, în special a solului, a terenurilor, a apei şi a biodivesităţii: se folosesc agregate minerale, piatră spartă, ciment, adezivi, lemn, apă, combustibili  pentru utilaje, achiziționate de la firme autorizate;

e)cantitate și tipurile de deșeuri generate/gestionate:

- proiectul va genera deşeuri  fără caracter periculos  în etapa de execuţie, deşeuri din construcţii și deșeuri menajere.

f)poluarea și alte efecte negative:

* AER: pe perioada execuţiei lucrărilor de construcţii, sursele de poluare a aerului atmosferic sunt reprezentate de:
* lucrările de construire – generează emisii slabe de praf în atmosferă;
* utilajele/echipamentele cu care se execută lucrările prevazute prin proiect – emisii specifice arderilor motoarelor cu combustie internă;
* pe perioada de funcţionare – nu este cazul.
* APĂ: pe perioada de construire a obiectivului de investiţii există posibilitatea apariţiei poluării accidentale datorită utilajelor/maşinilor prost întreţinute şi a lucrărilor ce se realizează.
* pe perioada de funcţionare – bazinul etans vidanjabil se va vidanja periodic, numai cu o societate autorizata ce va avea contract pentru devesarea apelor preluate ale acestuia intr-o statie de epurare;
* SOL: în timpul perioadei de execuţie, solul ar putea fi poluat fie local, fie pe zone restrânse cu poluanţi de natura produselor petroliere sau uleiurilor minerale provenite de la utilajele de execuţie,
* pe perioada de funcţionare – nu este cazul - va exista platforma betonata in toata incinta;
* ZGOMOT:zgomotul și alte surse de disconfort pot apărea de la utilaje în timpul executării proiectului; in perioada de functionare hala este inchisa si nu exista risc de poluare fonica - in prezent nu exista constructie invecinata.

g)riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice:   nu se vor utiliza substanţe periculoase, tehnologia nu prezintă risc de accidente majore. Datorită dimensiunilor proiectului nu se vor degaja cantități notabile de gaze cu efect de seră;

h)riscurile pentru sănătatea umană: la faza de implementare a proiectului nu sunt identificate riscuri pentru sănătatea umană.

2.Amplasarea proiectului:

* utilizarea actuală și aprobată a terenurilor: terenul pe care se va implementa proiectul este situat în intravilanul localitatii Halanga cu destinatia de activitati economice;
* bogăția, disponibilitatea, calitatea și capacitatea de regenerare relative ale resurselor naturale (inclusiv solul, terenurile, apa și biodiversitatea) din zonă și din subteranul acesteia –   proiectul va utiliza în cantităţi limitate - combustibili  pentru utilaje, agregate minerale, apă, lemn, etc. -în etapa de realizare a proiectului;
* capacitatea de absorbţie a mediului natural: nu este cazul;

1.zone umede, zone riverane, guri ale râurilor: nu este cazul;

2.zone costiere și mediul marin: nu este cazul;

3.zonele montane și forestiere: nu este cazul;

4.arii naturale protejate de interes național, comunitar, internațional: amplasamentul pe care urmează să se realizeze proiectul se află situat în afara oricarei arii naturale protejate;

5.zone clasificate sau protejate conform legislației în vigoare: nu este cazul;

6.zonele în care au existat deja cazuri de nerespectare a standardelor de calitate a mediului prevăzute de legislația națională și la nivelul Uniunii Europene și relevante pentru proiect sau în care se consideră că există astfel de cazuri: nu este cazul.

7.zonele cu o densitate mare a populației: lucrările se vor realiza într-o zonă slab populată ;

8.peisajele și situri importante din punct de vedere istoric, cultural sau arheologic: nu este cazul.

3.Tipurile și caracteristicile impactului potențial:

* importanța și extinderea spațială a impactului: proiectul va avea impact local, numai în zona de lucru, în perioada de execuție ;
* natura impactului:
* la faza de execuție sursele de poluare vor avea un impact minor asupra aerului din cauza emisiilor de particule în suspensie, rezultate din construcţii, emisii de poluanți specifici gazelor de eșapament rezultate de la utilajele cu care se vor executa operațiile și de la vehiculele pentru transportul materialelor,
* de asemenea la faza de execuție a proiectului, impactul asupra factorului de mediu sol/subsol şi apă - poate fi unul semnificativ dacă se produc poluări cu produse petroliere provenite de la utilaje, stocarea necontrolată a deșeurilor,a materiilor prime, etc;
* la implementarea proiectului sursele potențiale de zgomot sunt lucrările propriuzise de realizare a investitiei, transportul materialelor;
* natura transfrontieră a impactului – nu este cazul;
* intensitatea şi complexitatea impactului –în faza de realizare a proiectului, impactul este scăzut în cazul în care se respectă toate condiţiile de realizare ale acestuia;
* probabilitatea impactului – redusă, atât pe perioada de execuţie cât şi în perioada de funcţionare;
* debutul, durata, frecvenţa şi reversibilitatea preconizate ale impactului – durata aproximativă a implementării proiectului și implicit a impactului asupra mediului este evaluată la 2 ani;
* cumularea impactului cu impactul altor proiecte existente și/sau aprobate: nu este cazul;
* posibilitatea de reducere efectivă a impactului: se vor respecta condiţiile de realizare impuse prin prezentul act.

II. Motivele pe baza cărora s-a stabilit necesitatea neefectuării evaluării adecvate sunt următoarele:

* proiectul nu intră sub incidenţa art.28 din O.U.G. nr.57/2007 privind regimul ariilor natural protejate, conservarea habitatelor natural, a florei şi faunei sălbatice, aprobată prin Legea nr.49/2011, cu modificările şi completările ulterioare - conform punctului de vedere nr.251/04.03.2019, emis de Biroul Calitatea Factorilor de Mediu din cadrul Agenţiei pentru Protecţia mediului Mehedinţi – proiectul urmand a se realiza in afara oricarei arii naturale protejate.

III. Motivele pe baza cărora s-a stabilit necesitatea neefectuării evaluării impactului asupra corpurilor de apă – adresa nr.5122/IZ/15.04.2019 a Administratiei Bazinale de Apa Jiu inregistrata la Agentia pentru Protectia Mediului Mehedinti cu nr.5551/16.04.2019. Pentru acest proiect s-a obtinut avizul S.G.A. Mehedinti nr. 17/17.04.2019 şi adresă nr.5122/15.04.2019 referitoare la faptul că nu este necesar studiul de evaluare a impactului asupra corpurilor de apă.

**Realizarea acestui proiect se va face cu respectarea următoarelor condiții :**

**a). pentru factorul de mediu apă:**

-în perioada de execuţie a proiectului se va delimita foarte bine zona de lucru şi se va evita ocuparea, suplimentarea sau lărgirea frontului de lucru în afara amplasamentului în vederea limitării riscului de poluare a solului;

- apa potabilă pentru muncitori va fi procurata din surse controlate iar grupurile sanitare vor fi asigurate de toalete ecologice;

-se vor regasi pe amplsament produse absorbante ce se vor folosi in cazul unor poluari accidentale;

* în perioadele cu vânt puternic se vor acoperi depozitele de materii prime pulverulente;

**b). pentru factorul de mediu aer:**

-la implementarea proiectului se vor folosi utilaje periodic verificate tehnic, de generație recentă, dotate cu sisteme catalitice de reducere a poluanților;

-transportul de materiale se va face pe trasee optime;

-reducerea vitezei de circulației;

-măsuri pentru reducerea emisiilor de noxe toxice prin: menținerea utilajelor și mijloacelor de transport în stare tehnică corespunzătoare;

-pentru realizarea investiției se vor utiliza doar căile de acces existente iar transportul materialelor se va face respectându-se graficul de lucrări în sensul limitării traseului şi programului de lucru în scopul evitării creeării de disconfort de orice fel locuitorilor din zonă; nu se vor bloca caile de acces in zona cu materii prime/materiale/utilaje;

-depozitele de materii prime ce pot fi antrenate de vant se vor acoperi evitandu-se fenomenul de vantuire;

**c). pentru factorul de mediu sol:**

-în perioada de execuție a investiției pot apărea accidental poluări ale solului prin pierderea de carburanți, uleiuri/combustibili de la utilajele folosite, fapt pentru care se vor lua măsuri de asigurare a substanțelor absorbante pe amplasament; orice schimb de ulei/piese/reparaţii/spalarea utilajelor si autovehiculelor în incinta amplasamentului este interzisă – aceste operaţiuni – în cazul în care se impun- se vor realiza doar în locuri special amenajate la societăţile autorizate in acest sens;

**d)**.**pentru factorul de mediu zgomo**t:

-investiția se va realiza doar in timpul zilei fără a se creea disconfort fonic populației din zona și cu respectarea programului de odihnă al acestora; se vor folosi doar căile de acces existente iar tonajul utilajelor se va adapta tipului de drum folosit;

**e). gospodărirea deșeurilor rezultate pe amplasament**:

-deşeurile menajere vor fi depozitate controlat, în locuri bine stabilite şi amenajate corespunzător prevederilor în vigoare şi a unei depozitări temporare în pubele destinate fiecărui tip de deşeu în parte;

-deşeurile menajere vor fi preluate de către o societate de salubritate locală, autorizată pentru activităţi precum colectarea, sortarea, transportul şi depozitarea deşeurilor menajere în locuri special amenajate;

-după executarea lucrărilor de investiţii zonele afectate vor fi renaturalizate; este interzis să se abandoneze orice tip de deşeu (menajer şi din construcţie)/materie primă pe amplasament sau în vecinatatea acestuia după executarea lucrărilor.

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

La finalizarea lucrărilor se va notifica Agenţia pentru Protecţia Mediului Mehedinţi - în vederea verificarii realizarii proiectului în conformitate cu cerinţele legale şi cu condiţiile din prezentul act şi intocmirii procesului verbal de constatare a respectării tuturor condiţiilor impuse, proces-verbal care va face parte din procesul-verbal de recepţie la terminarea lucrărilor.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr.292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.

**Director Executiv,**

**Dragoş Nicolae TARNIŢĂ**

**Şef serviciu A.A.A., Şef birou C.F.M.,**

**Marilena FAIER Liviu CAPRESCU**

**Întocmit , Întocmit,**

**Amalia EPURAN Cristian MIREA**